पाएं अपने शहर की ताज़ा ख़बरें और फ्री ई-पेपरडाउनलोड करें
जिले में कोरोना संक्रमण के मामले लगातार सामने आ रहे हैं। संक्रमितों की संख्या में लगातार इजाफा हो रहा है। शुक्रवार को आई रिपोर्ट में 221 नए संक्रमित मिले हैं। पहले सप्ताह में ही संक्रमितों की संख्या 2547 हो गई है। शुक्रवार को 418 जने स्वस्थ होकर रिकवर हुए हैं। पहले सप्ताह में 1675 जने रिकवर हो चुके हैं। चिंताजनक स्थिति यह है कि संक्रमण शहर से लेकर गांव तक पहुंच चुका है। संक्रमण की दायरा लगातार बढ़ रहा है।
जिले में कोरोना संक्रमण लगातार बढ़ता जा रहा है। हर दिन बड़ी संख्या में लोग संक्रमित मिल रहे हैं। अब रिकवरी शुरू होने से कुछ राहत है। संक्रमितों के मुकाबले रिकवरी अधिक होने से बीमारी पर नियंत्रण किया जा सकेगा। डिप्टी सीएमएचओ डॉ. राजेंद्र कुमार मीना ने बताया कि ब्लॉक अंता में 32, ब्लॉक अटरू में 14, ब्लॉक बारां में 36, ब्लॉक छबड़ा में 8, ब्लाॅक छीपाबड़ौद में 32, ब्लाॅक किशनगंज में 10, ब्लॉक शाहाबाद में 36 और बारां शहर में 53 नए मामले सामने आए हैं।
कोरोना संक्रमण की रोकथाम के लिए आमजन को जागरुक किया जा रहा है। मास्क नियमित रूप से पहनें, हाथों को साबुन से बार-बार धोएं और सोशल डिस्टेंसिंग की पालना करें। जिले में पिछले दो दिन से संक्रमितों के मुकाबले स्वस्थ्य होकर लोग अधिक संख्या में रिकवर हुए हैं।
सात दिन में इतने संक्रमित
पाबंदी बढ़ी, संक्रमण रोकने के लिए सतर्कता जरूरी
कोरोना की रोकथाम के लिए राज्य सरकार की ओर से जन अनुशासन पखवाड़ा, उसके बाद रेड अलर्ट महामारी जन अनुशासन पखवाड़ा चल रहा है। आगामी 10 तारीख से लॉकडाउन लगने वाला है। सरकार की ओर से पाबंदियां बढ़ाई जा रही है, इसके बावजूद कुछ लोग गाइडलाइन का उल्लंघन कर रहे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn